CELEX: 62013CN0161
Language: et
Date: 2013-03-29 00:00:00
Title: Kohtuasi C-161/13: Eelotsusetaotlus, mille on esitanud Tribunale Amministrativo Regionale per la Puglia (Itaalia) 29. märtsil 2013 — Idrodinamica Spurgo Velox jt versus Acquedotto Pugliese SpA

29.6.2013   
            
            
               ET
            
            
               Euroopa Liidu Teataja
            
            
               C 189/3
            
         Eelotsusetaotlus, mille on esitanud Tribunale Amministrativo Regionale per la Puglia (Itaalia) 29. märtsil 2013 — Idrodinamica Spurgo Velox jt versus Acquedotto Pugliese SpA
   (Kohtuasi C-161/13)
   2013/C 189/04
   Kohtumenetluse keel: itaalia
   
      Eelotsusetaotluse esitanud kohus
   
   Tribunale Amministrativo Regionale per la Puglia
   
      Põhikohtuasja pooled
   
   
      Kaebajad: Idrodinamica Spurgo Velox jt
   
      Vastustaja: Acquedotto Pugliese SpA
   
      Eelotsuse küsimused
   
   
               1.
            
            
               Kas direktiivi 1992/13/EMÜ (1) artikleid 1, 2a, 2c ja 2f tuleb tõlgendada nii, et riigihankealaste õigusnormide rikkumise tuvastamise kaebuse esitamise tähtaega arvestatakse alates kuupäevast, mil kaebuse esitaja sai või oleks tavapärase hoolsuse korral pidanud rikkumisest teada saama?
            
         
               2.
            
            
               Kas direktiivi 1992/13/EMÜ artiklitega 1, 2a, 2c ja 2f on vastuolus sellised liikmesriigi menetlusnormid või selline tõlgenduspraktika, nagu põhikohtuasjas kirjeldatud, mis võimaldavad kohtul riigihankealaste õigusnormide rikkumise tuvastamise kaebuse vastuvõetamatuks tunnistada, kui hankija käitumise tõttu on kaebaja saanud rikkumisest teada pärast talle pakkumuse lõpliku edukaks tunnistamise otsuse andmete ametlikku teatavakstegemist?
            
         
      (1)  Nõukogu 25. veebruari 1992. aasta direktiiv 1992/13/EMÜ veevarustus-, energeetika-, transpordi- ja telekommunikatsioonisektoris tegutsevate üksuste hankemenetlusi käsitlevate ühenduse eeskirjade kohaldamisega seotud õigusnormide kooskõlastamise kohta (ELT L 76, lk 14; ELT eriväljaanne 06/01, lk 315).